Ĉar la malvenko de Francio estis evidente neevitebla, Italio eniris la militon la 10an de junio 1940, plenumante siajn devontigojn al la Pacto de Acero. Mussolini esperis rapide kapti Savojon, Nicon, Korsikon, kaj la afrikajn koloniojn de Tunizio kaj Alĝerio de la francoj, sed Germanio subskribis armisticon (22 junio: Dua Armistico ĉe Compiègne) kun marŝalo Philippe Pétain establanta Vichy France, kiu retenis kontrolon de suda Francio kaj kolonioj. Tiu decido kolerigis la faŝisman reĝimon. En la somero de 1940, Mussolini ordonis la bombadon de la Mandata Palestino.
kaj la konkero de Brituja Somalio. En septembro, li ordonis la invadon de Egiptujo; malgraŭ komenca sukceso, italaj trupoj baldaŭ estis forpelitaj de la britoj (vidu Operacio Kompaso). Hitler devis interveni per la sendado de la Afrika Korpo de generalo Erwin Rommel, kiu estis la ĉefapogilo en la nordafrika kampanjo.